## **Informasjon om organisasjonen**

* **Organisasjonens namn \***
	+ Juridisk rådgivning for kvinner (JURK)
* **Organisasjonens adresse \***
	+ post-mottak@jurk.no
* **Organisasjonens kontonummer \***
	+ 1503.85.63235
* **Organisasjonsnummer**
	+ 971486201

## **Kontaktinformasjon**

* **Kontaktperson \***
	+ Bjørk G. Jonassen
* **E-post \***
	+ leder@jurk.no

## **Rekneskapsførar og revisor**

Dersom dykk brukar rekneskapsfører og revisor må de leggje ved relevante rapporter fra desse

* **Samlerapport fra rekneskapsføraren**
	+ [JUrk Åreregnskap 2021, signert.pdf](https://nettskjema.no/user/submission/download-attachment.html?id=416331) (1933762 bytes)
* **Revisors skildring**
	+ [Uavhengig revisors beretning 2021 - JURK - Sign.pdf](https://nettskjema.no/user/submission/download-attachment.html?id=416334) (239675 bytes)

## **Søknad**

* **Søknadsbeløp \***
	+ 375 000
* **Utgreiing for søknad \***Gje ei kortfatta utgreiing for søknadsbeløp, som inneheld dei mest relevante opplysningane.
	+ Vi søker om kr 375 000 for å kunne opprettholde dagens aktivitetsnivå rettet mot studenter, antall saksbehandlere, og ha rom til å utvide antall studiesteder vi besøker. Vi har fortsatt et stort behov for å motta økonomisk støtte fra Velferdstinget. Støtten er med på å muliggjøre at vi kan stå på stands og holde foredrag for studenter rundt om i Oslo og Akershus, trykke og oppdatere brosjyrer som gir rettsinformasjon til studenter, mm. Vi har ikke vekstambisjoner i 2023, men på grunn av prisstigning i samfunnet ser vi et prekært behov for økt budsjett. I tillegg har vi et ønske om å gi studentene som jobber som saksbehandlere i JURK, en lønn som medfører at flere studenter har en reell mulighet til å takke ja til et engasjement hos oss. De siste årene ser vi at flere studenter ikke har økonomisk mulighet til å jobbe i JURK, og mange av de som takker ja ender med å måtte påta seg ekstra studielån eller en ekstrajobb i helger, for å få det til å gå rundt. Dette er ikke en situasjon vi syns er bærekraft eller ønskelig. JURK representerer et svært viktig tilbud til studentene i Oslo og Akershus. Studenter er en sårbar gruppe og mange er i en fase i livet med dårlig råd og mange midlertidige løsninger. De fleste har ikke penger til å betale for advokat eller annen juridisk bistand dersom de havner i en rettslig konflikt, og behovet for gratis rettshjelp er stort. Vi håper derfor at Velferdstinget vil fortsette å støtte vårt arbeid.
* **Utgreiing for søknad (vedlegg) \***Ei større utgreiing lastas opp som eit vedlegg til søknaden
	+ [Søknad til Velferdstinget for 2023.pdf](https://nettskjema.no/user/submission/download-attachment.html?id=416340) (1132489 bytes)

## **Eigenkapital**

Velferdstinget har moglegheit til å ta spesielt omsyn til ein høg eigenkapital over tid. Derfor skal utviklinga av eigenkapital dei tre siste åra skildrast.

* **Utgreiing for utvikling av eigenkapital \***
	+ JURK sin egenkapital har holdt seg stabil de siste årene. Vi har en lav egenkapital i forhold til de utgiftene som må dekkes dersom organisasjonen på et tidspunkt skulle være tvunget til å legge ned. Vi har 28 fast ansatte og 10 deltidsansatte, og avtaler om levering av tjenester med flere ulike leverandører. For å ha noe forutsigarhet og sikkerhet i drift, må egenkapitalen som et minimum bli værende på dagens nivå.
* **2021 \***
	+ 1 386 416
* **2020 \***
	+ 1 366 416
* **2019 \***
	+ 1 366 416

## **Budsjett og regneskap**

Følgjande skal minimum leggjast ved søknaden; endeleg rekneskap frå forrige år, budsjett for inneverande år og tre år fram. Det skal skal leggjast ved noter til budsjett og rekneskap, med forklarande tekst til kvar av hovudpostane og elles det som ikkje framgår åpenlyst frå tala. Gje forklaring til evt. avvik og store endringar i postane i budsjett og rekneskap.

* **Rekneskap 2021 \***Notat om endeleg rekneskap 2021
	+ For 2021 skriver JURK et overskudd på kr 20 000. Dette stammer fra en gave fra Help Forsikring som vi mottok i desember 2021. Ettersom dette er frie midler har vi besluttet å spare disse midlene. Etter hvert som driften til JURK har økt har vi behov for å øke egenkapitalen noe, slik at den kan være på et forsvarlig nivå sett opp mot antall ansatte, lønnsnivå og utestående fordringer. I tillegg har vi registrert en gjeld på kr 75 612. Av dette er kr 13 908 ubrukte midler som gjenstår fra IMDi som finansierer Jussambassadørprosjektet. Disse midlene skal tilbakeføres til IMDi. Kr 61 704 er midler som kan føres tilbake til tilskuddet fra Statens sivilrettsforvaltning. Disse ubrukte midlene stammer fra utfordringer knyttet til forutberegnelighet av JURKs økonomiske situasjon i 2021. Det meste av bidragene JURK mottar gis for ett år av gangen og innebærer nye søknadsprosesser hvert år. Vi mottar hoveddelen av vår økonomiske støtte fra Statens sivilrettsforvaltning som forvalter tilskuddsordningen for spesielle rettshjelpstiltak. I 2021 fikk vi først innvilget lavere støtte fra denne ordningen enn forventet. Det så ut som vi kom til å gå med et kraftig underskudd dersom vi planla for vanlig drift, og vi besluttet derfor å holde stengt i to uker over sommeren for å forhindre dette. Etter en klagerunde fikk vi i juni svar på at vi fikk innvilget en økning i støtten. Vi kastet oss da rundt og forsøkte å holde åpent en uke til i sommerperioden for å kunne ha et tilbud til våre klienter. Det var likevel for sent å hente inn saksbehandlere til begge ukene. Den ene uken vi holdt stengt utgjorde i overkant av kr 70 000. I tillegg har vi opplevd at koronasituasjonen fortsatt har medført en uforutsigbar situasjon med tanke på driften. Da samfunnet stengte ned igjen i november 2021, måtte vi avlyse enkelte arrangementer i siste liten og hadde derfor færre utgifter.
* **Rekneskap 2021 \***Resultatreknskap frå forrige år.
	+ [Jurks Årsregnskap 2021, signert-sammenslått.pdf](https://nettskjema.no/user/submission/download-attachment.html?id=416339) (2076524 bytes)
* **Budsjett 2022 \***Utgreiing av budsjett for inneverande år.
	+ Oppdatert budsjett ble vedtatt under JURKs generalforsamling i mai 2022. Budsjettet er basert på det som var sist kjente tall da. I etterkant har vi kun fått innvilget kr 400 000 fra Imdi, noe som gjør at enkelte av budsjettpostene under "utgifter" vil bli lavere for 2022. Videre venter vi fortsatt på svar fra Viken Fylkeskommune. Selv om vi har budsjettert for å gå i null, ser det ut som om vi mest sannsynlig vil gå i minus i 2022.
* **Budsjett 2022 \***Budsjett og sist oppdaterte rekneskapstal for inneverande år.
	+ [Oppdatert budsjett for 2022, Velferdstinget.pdf](https://nettskjema.no/user/submission/download-attachment.html?id=416336) (434634 bytes)
* **Budsjettutkast 2023 \***Utgreiing for organisasjonens budjsettutkast for søknadsåret.
	+ JURK ser behov for et større budsjett for 2023. Inntektskildene vil være de samme som for tidligere år, men vi ser med stor usikkerhet på hvor mye penger som vil prioriteres over neste års statsbudsjett. Vi står derfor i en svært usikker situasjon, både i 2023 og i årene framover. Vi har derfor stort behov for støtten fra Velferdstinget. På utgiftssiden er de ulike utgiftspostene lik som tidligere år. Noen poster er økt i tråd med forventet prisvekst. I tillegg vil vi ha behov for å bytte ut større deler av dataparken i 2023 og betale for saksbehandlingsprogrammet som vi hittil har fått gratis. Som nevnt i søknadsteksten ønsker vi også å øke den økonomiske kompensasjonen som gis til saksbehandlerne våre.
* **Budsjettutkast 2023 \***Budsjettutkast for søknadsåret
	+ [JURKs budsjett 2023 med forklaringer.pdf](https://nettskjema.no/user/submission/download-attachment.html?id=416338) (447329 bytes)
* **Langtidsbudsjett 2024-2026 \***Utgreiing for langtidsbudsjettet
	+ Som langtidsbudsjettet viser, har vi ingen konkrete planer om å endre retning for driften vår. Økningen i anslått budsjett skyldes den generelle prisveksten i samfunnet som medfører at mange av de tjenestene vi er avhengig av å kjøpe blir gradvis dyrere. I tillegg har vi behov for å gradvis øke kompensasjonen til studentene som er saksbehandlere, samt administrasjonen. Vi er per i dag i den situasjonen at vi har sprengt kapasitet, men hvor plassbegrensninger i lokalet og kapasitetsbegrensninger i administrasjonen umuliggjør å utvide antallet ansatte. JURK søker hele tiden å gjøre bedre prioriteringer på bruk av midler opp mot å sikre høy faglig kvalitet, effektivitet og et godt arbeidsmiljø. Det er også verdt å merke at JURK er en organisasjon hvor alle studentmedarbeiderne byttes ut jevnlig. Vi drives demokratisk, og det innebærer at studentene som til enhver tid arbeider hos oss kan innvirke mye på driften vår. De absolutt fleste av våre utgifter ligger likevel ganske bundet. Langtidsbudsjettet som presenteres her viser de viktigste trekkene i vår drift de neste årene, men er også høyst usikkert.
* **Langtidsbudsjett \***Eit langtidsbudsjett for tre år som viser ei retning for drifta dei komande tildelingsperiodane.
	+ [Copy of Langtidsbudsjettmforklaringer 2024 - 2026.xlsx](https://nettskjema.no/user/submission/download-attachment.html?id=416333) (14011 bytes)

## **Øvrige vedlegg**

* **Årsmelding frå 2021 \***Ei årsmelding for siste tildelingsperiode.
	+ [JURK Årsrapport 2021, signert-sammenslått.pdf](https://nettskjema.no/user/submission/download-attachment.html?id=416337) (3934871 bytes)
* **Vedtekter \***
	+ [vedtekter, oppdatert GF 2020.pdf](https://nettskjema.no/user/submission/download-attachment.html?id=416332) (329937 bytes)
* **Andre vedlegg**
	+ [Søknad om driftsstøtte til Velferdstinget for 2023.pdf](https://nettskjema.no/user/submission/download-attachment.html?id=416335) (642932 bytes)